‏ **מידע למועמד ללימודי תואר שני בעבודה סוציאלית תכנית חרדים – תשפ"ה**

**ראש התכנית : פרופ' עטרת גבירץ - מידן**

[agewirtz-@univ.haifa.ac.il](mailto:agewirtz-@univ.haifa.ac.il)

**מרכזת התכנית : גב' עדי סגל**

[adashti@univ.haifa.ac.il](mailto:adashti@univ.haifa.ac.il)

**הרשמה לשנת הלימודים תשפ"ה תחל בתאריך 11.2.2024 ותסתיים בתאריך 1.6.2024.**

**מטרת הלימודים**

תכנית הלימודים לקראת תואר מ"א בעבודה סוציאלית מבוססת על המטרות הבאות :

* לאפשר לסטודנטים לרכוש השכלה והכשרה נוספת לחיזוק יכולתם לעבוד במסגרות שונות של אוכלוסיות במצוקה, כעובדים מקצועיים וכמפיצי ידע (מדריכים ומורים) .
* להרחיב את בסיס הידע התיאורטי והמחקרי ולהכשיר סטודנטים לקראת עצמאות אקדמית.
* להעמיק את היכולת המקצועית בתחום העבודה הסוציאלית.
* לחזק את הזדהות הסטודנטים עם ערכי המקצוע.
* להקנות ידע בסיסי בטכניקות טיפוליות מבוססות מחקר.

**תכנית הלימודים**

תכנית הלימודים כוללת לימודי ליבה הקשורים בהתמחות קלינית\* )חלקם קורסי חובה), לימודים מתחומים אחרים, פרקטיקום, לימודי שיטות מחקר וסמינר קליני.

\* תחום ההתמחות יצוין על גבי תעודות המוסמך ואישור הזכאות.

תכנית הלימודים בתחום זה מיועדת להעניק לסטודנטים ידע תיאורטי, מחקרי, ופרקטי בתחום הטיפול הקליני בפרט ובמשפחתו, בפרספקטיבה של מקצוע העבודה הסוציאלית.

תכנית הלימודים תכלול שני מוקדים מרכזיים: מחקרי ופרקטי. **במוקד המחקרי**, יוענק ידע עדכני העוסק בתהליכים נורמטיביים ופתולוגיים בהתפתחות הפרט לאורך מעגל החיים, והביטויים לכך בהקשר התוך נפשי, הבין-אישי, והמערכתי. **במוקד הפרקטי**, יוענק ידע ראשוני בגישות התערבות מגוונות הן מהפרספקטיבה התוך נפשית והן הבין אישית והמערכתית, ובכלל זה תיאוריות דינמיות, קוגניטיביות-התנהגותיות, משפחתיות, אקזיסטנציאליסטיות ואחרות, המדגישות את המפגש שבין הפרט לסביבתו.

יודגש שלימוד הטכניקות הטיפוליות באות להפגיש את הסטודנט/ית עם הגישות הטיפוליות השונות אך אינו בא להחליף לימוד מעמיק של גישות טיפוליות שונות לאחר סיום הלימודים.

**תנאי הקבלה**

 התואר השני בעבודה סוציאלית הנו תואר אקדמי מקצועי והלימודים לקראת תואר זה הנם המשך לתואר הראשון.

* מועמדים ללימודי מ"א חייבים להיות בוגרי מוסד מוכר להשכלה גבוהה לתואר ראשון בעבודה סוציאלית, בציון סופי משוקלל 80 לפחות.
* על המועמדים להיות בעלי ניסיון של שנתיים (לפחות) בעבודה מעשית לאחר קבלת תואר ב"א.
* במקרים מיוחדים תישקל גם מועמדותם של סטודנטים אשר הצטיינו בלימודי ב"א בשקלול ציון סופי 90 לפחות, ללא שנתיים ניסיון בעבודה.

מילוי דרישות הקדם לקבלה לתכנית היא באחריות המלאה של התלמיד/ה ) דרישות הקדם מפורטות בשנתון).

מועמדים בעלי תואר ראשון בעבודה סוציאלית ממוסד מוכר להשכלה גבוהה, ששפת ההוראה בו אינה עברית, חייבים לעמוד בבחינת ידע בעברית ברמה הנדרשת על-ידי האוניברסיטה.

מועמדים בוגרי אוניברסיטאות מוכרות מחו״ל, בעבודה סוציאלית, וכן בוגרי אוניברסיטאות בעלות שלוחות בישראל, אשר פועלות באישור המועצה להשכלה גבוהה, יחויבו לעמוד בהצלחה בבחינת ה-GRE או בלימודי השלמה במסגרת התואר הראשון. לפרטים נוספים, יש לקרוא בתקנון לימודים לתואר שני באתר הרשות ללימודים מתקדמים.

**\*\* עמידה בכל תנאי הקבלה אין משמעותה קבלה אוטומטית.**

**מבנה הלימודים**

**מסלול הלימודים בתכנית זו הינו** **מסלול ללא תזה**.

תכנית זו מבוססת על לימודים עיוניים ולימודי פרקטיקה בעבודה סוציאלית.

על הסטודנטים ללמוד קורסים בהיקף של 40 שש"ס ולעמוד במטלה מסכמת.

משך זמן הלימודים במסלול זה הינו שנתיים.

**מסלול עם תזה** - סטודנטים מצטיינים אשר יביעו עניין במסלול לימודים עם תזה יוכלו להתקבל כפוף לציון 85 לפחות בקורסי מתודולוגיה, מציאת מנחה מתאים ובכפוף לאישור ראש התכנית. על הסטודנט/ית במסלול זה ללמוד קורסים בהיקף 32 שש"ס ולהגיש עבודת גמר מחקרית - תיזה (4 שש"ס) – סך הכל 36 שש"ס. משך זמן הלימודים במסלול זה הנו עד 3 שנים.

**9**

**פרקטיקום**

בשנת הלימודים השנייה על כל הסטודנטים להשלים התנסות בשדה במסגרת הפרקטיקום, שמטרתה להעשיר את מיומנויותיו המקצועיות ולאפשר להם אינטגרציה בין התיאוריה והפרקטיקה בתחום בו הם מתמחים.

על הסטודנט/ית לבחור באופן עצמאי את מסגרת הפרקטיקום.

**ההתנסות בשדה היא חובה.**

**מבחנים ועבודות**

כללי תקנון הלימודים לתואר שני מחייבים את כל הסטודנטים.

הציון הסופי בתואר נעשה לפי השקלול הבא:

מסלול ללא תזה - קורסים 80% + בחינה מסכמת 20%

מסלול עם תזה - קורסים 65% + עבודת גמר מחקרית (תיזה) 35%

**ההחלטות בעניין קבלת מועמדים שהגישו את כל החומר הדרוש והעונים על התנאים המוקדמים (ציון ב"א, ניסיון בעבודה, בחינה באנגלית, קו"ח והמלצות) יידונו בוועדת קבלה**, **נימוקי הוועדה אינם מתפרסמים**.

**אין בעמידה בכל תנאי הקבלה משום הבטחה להתקבל ללימודים**.